
Da li se u slučaju propusta naklanjavaju vitr-namazi i da li se klanjanju na putu? Neki kažu da, ali onda ih to stavlja u red farza, jer se samo farzi naklanjavaju… a ako su farzi, onda imamo šest obaveznih molitvi dnevno, a ne pet kako je Allah, dž.š., propisao Poslaniku, ﷺ. Ovo je samo jedna mala nedoumica pa vas molim za pomoć, dakle: Kako tumačimo vitr-namaz i koja je ***[propis](https://pitajucene.com/search/Propis/questions/ "Pretraži pitanja o propisima")*** u odnosu na pet obaveznih namaza i da li se naklanjavaju/klanjaju na putu? Hvala najljepše!


* 
* 
* 
* 
* 
* 
* 

 
Treba li naklanjati vitr ako se propusti?

Uvaženi brate u islamu, što se tiče vitr-namaza, ispravno je da su potvrđeni sunnet. Mi za njih ne kažemo da su stroga obaveza, ***[farz](https://pitajucene.com/search/Farz/answers/ "Pretraži odgovore za Farz")*** ili ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")***, zbog argumenata koji ograničavaju obavezne namaze na pet, a isto tako ne kažemo da su na stepenu “običnog” sunneta, zbog svih argumenata u kojima se spominje važnost i bitnost vitr-namaza. Vitr-namaz se klanja i na putu.


Ako se vitr-namaza prespava, ispravno je da se naklanjava, ali paran broj rekata, jedan više od onoga što čovjek u običaju ima da klanja vitr, tako da ko ima običaj da klanja tri rekata vitr-namaza, ako ih prespava, sutradan će klanjati četiri rekata. Ako ima običaj da klanja pet rekata vitr-namaza, ako ih prespava, sutradan će naklanjati šest rekata. To što se vitr-namaz naklanjava nije dokaz da je farz ili vadžib.


Ako znamo da je ***[Poslanik](https://pitajucene.com/search/poslanik/questions/ "Pretraži pitanja o poslanicima")*** jedne prilike naklanjao podnevske sunnete, ili kao što je naklanjao sabahske sunnete prije farza, u slučaju kada su prespavali ***[sabah](https://pitajucene.com/search/sabah/questions/ "Pretraži pitanja o sabah")*** na putu, onda shvatamo da naklanjavanje nečega ne znači da je to vadžib.  

Dragi moj brate, ja sam ti sve ovo napisao po mišljenju koje ja preferiram, a ustvari dotakli smo se 4-5 različitih fikhskih pitanja, a u pogledu svakog od tih pitanja postoji razilaženje. Ovo ti govorim iz razloga da te ne bi zbunilo ako čuješ neko drugo, suprotno mišljenje od onoga što sam ti ja naveo.


A Allah najbolje zna!


Odgovorio: ***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***, prof.


